चित्रकूट जि़ले के मऊ ब्लाॅक के गांव कटैयाडाड़़ी और लपाव में भी जाकर सूखा का हाल देखा। गांव एकदम जंगल के बीच में बसा है। सोचने वाली बात है कि वहां कौन से अधिकारी जाते होगें? कटैयाडाड़ी गांव पाठा और जंगली इलाका है। लोगों की जमीनें पथरीली हैं। इस वजह से भी बहुत कम फसल होती है। वहां के सौ लोग पलायन कर चुके है घरों में औरतें या बूढ़े बचे हैं। लगभग दस किसानों ने कहा कि हम कर्ज़ा ले ले कर खाना-पीना कर रहे हैं।